अलेक्सा इन्टरनेट

अलेक्स इन्टरनेट, निगम एक अमेरिकी कम्पनी हो जसको प्रधान कार्यालय क्यालिफोर्नियामा रहेको छ। यसले व्यावसायिक वेब ट्राफिक आँकडा र वेब विश्लेषण सेवा प्रदान गर्दछ। यो अमेजनको एक सहायक कम्पनी हो।

अलेक्सालाई सन् १९९६ मा एक स्वतन्त्र कम्पनीको रूपमा स्थापना गरिएको थियो र अमेजनले सन् १९९९  मा यसको सम्पत्ति २५ करोड अमेरिकी डलरमा खरिद गरेको थियो। यसको उपकरणपट्टीले इन्टरनेट ब्राउजिङ व्यवहारमा आँकडाहरू सङ्कलन गर्दछ र तिनीहरूलाई अलेक्सा वेबसाइटमा प्रसारण गर्दछ, जहाँ उक्त आँकडा वा तथ्याङ्कहरूलाई भण्डारण तथा विश्लेषण गरिन्छ। यो अलेक्सा वरियता सहित कम्पनीको वेब ट्राफिक प्रतिवेदन लागि आधार पनि हो। यसको वेबसाइटका अनुसार, अलेक्साले वेब ट्राफिक आँकडा, विश्वव्यापी क्रम, र ३० करोड वेबसाइटहरूको अन्य जानकारी प्रदान गर्दछ। सन् २०१८ सम्म, यसको वेबसाइटलाई प्रत्येक महिना ३० लाख भन्दा बढी मानिसहरूले भ्रमण गर्दछन् वा यसको मासिक सक्रिय प्रयोगकर्ताहरू ३० लाख भन्दा बढी रहेको छ।

 अलेक्सा ट्राफिक क्रम 

अलेक्सा इन्टरनेटबाट प्रदान गरिएको  विश्लेषण सेवालाई अलेक्सा क्रम वा अलेक्सा वरियता भनिन्छ। अलेक्साद्वारा प्रदान गरिएको विश्वव्यापी क्रमाङ्कन सेवाले वेबसाइटको लोकप्रियताको अनुमानका गर्दछ जसको व्यापक रूपमा प्रयोग हुने गरेको थियो। मे २०१८ सम्ममा, विश्वव्यापी वरियताको लागि अलेक्सा इन्टरनेटले प्रत्येक महिनाको अवधिमा दैनिक आगन्तुक र वेबसाइटको दृश्य पृष्ठको संयोजनको आधारमा गणना गर्दछ।

अलेक्सा ट्राफिक क्रम वेबसाइटको लोकप्रियताको निगरानी गर्न र विभिन्न वेबसाइटहरूको लोकप्रियता तुलना गर्न प्रयोग गर्न सकिन्छ।

 सन्दर्भ सामग्रीहरू 

बाह्य कडीहरू 
 आधिकारिक वेबसाइट 
अलेक्साका विश्वव्यापी ५०० वेबसाइटहरू 

श्रेणी:इन्टरनेट खोज संयन्त्रहरू
श्रेणी:वेब विश्लेषक कम्पनीहरू
श्रेणी:सान फ्रान्सिस्कोमा आधारित कम्पनीहरू
श्रेणी:अमेजनका सहायक कम्पनीहरू
श्रेणी:अमेरिकी वेबसाइटहरू
श्रेणी:इन्टरनेट खोज इन्जिनहरू
श्रेणी:अमेजन (कम्पनी)का अधिग्रहरणहरू